BESS YN TEYRNASU. 


Cerdd yn dangos mor ddedwydd oedd y 
Cymry yn byw yn amser y Frenines Bess. 


Ar y dôn—“ The happy days of. Gueen Bess.” 


Os oes yma rai o hil yr hen Gymry, 
Yn hoffi'r hen iaith, ac hefyd clywed canu, 
Hyfryd i ni feddwl am yr amser aeth heibio, 
Pan oedd y byd yn dda, a'r bobl heb eu rhwystro. 
BYRDWN. 
O! faint o gyfnewid yn awr sydd yng Nghymru, 
Er yr amser gynt pan oedd Bess yu teyrnasu. 


Nid oedd yr amser hyny fawr o eisiau arian, 
Pob un yn byw yn enwog ar ei dir ei hunan, 
Croesawu cerddorion y byddid wythnosau, 
Rhai i ganu haf, a'r lleill i ganu gwyliau. 
O! faint, &c. 


Llawer math ar gân a fyddai gan y rhei'ny, 

Symblen Ben Bys, a'r hen Hob y Deri; 

Plygiad y Bedol Fach, a Marged Fwyn Ferch Ifan, 

Ar hyd y Nos, a'r hen Forfa Rhuddlan. 
O! faint, &c. 


Nid oedd yn yr oes hôno fawr o son am drethi, 
Na mesur y tiroedd, na chodi yn y rhenti; 
Undeb a chariad oedd ym mhob cym'dogaeth, 
A gadael i Satan gyflogi gwŷr y gyfraith. 
O! faint, &c, 


Ar brydnawn gwyliau, myn'd byddai'r llanciau 
I ganol llanerch deg, i gadw chwareu-gampiau ; 
Rhedeg a neidio y byddai'r rhai gwrol, 
Ymaflyd cwdwm clos, a thaflu maen a throsol. 
O! faint, &c., 

Nid oedd yn yr oes hôno ond ychydig o falchder, 
Ni welwyd yn Llundain odid Haberdasher ; 
A phawb hyd wlad Cymru yn byw yn ddigon llawen, 
A'u dillad iggyd o frethyn llwyd a gwlanen. 
O! faint, &c, 


Nid oedd gan yr hen Sian, Modrib Alis, a Malen, 
Ond bacsen am y goes, a charai i glymu'r glocsen, 
Pais o ddu'r ddafad, a chrys o wlanen deneu, 
Het o frethyn tew, a chap o liain gartre', 

O! faint, &c. 


Nid oedd gan yr hen Sion, a Meurig ab Morgan, 
Ond cryspas o wlanen, a chlôs o frethyn h'erpan, 
Ffon o dderwen gref a fyddai yn eu dwylaw, 
A gwregys am eu canol i rodio ar ol ciniaw. 

O! faint, &c. 


Ni bu yr hen bobl erioed yn yfed brandy, 
Fi cha'dd yr hen wragedd ddim fawr o de a choffi, 
Bara ceirch caled o flawd wedi rhuddo, 
Ychydig o ymenyn gydag enwyn i ginio. 

O! faint, &c. 


Er hyny'r oedd cwrw i'w gael yn rhai cyrau, 
I yfed at y beirdd am wneuthur carol gwyliau, 
Yr oedd yn yr amser hyny ganu digon cymhwys, 
A chanai pawb o'r goreu cyn cychwyn i Gaerwys. 
O! faint, &c. 


Ni wiw i'r beirdd 'rwan feddwl gwneuthur canu, 
Na bo chwech neu saith mor lledgroes am eu barnu, 
Er iddynt wneuthur englyn, a hwnw'n broest cadwynog, 
Ni thâl ef mo'i ddarllen oni bydd e'n gyfochrog. 

O! faint, &c. 


Ond dewch â cherdd Saesneg, na thâl hi mo'i gwrando, 
Hwnw geiff ei barchu p'le bynag y byddo ; 
A llawer Cymro balch yn deall canu Saesneg, 
Ofer yn Gymraeg yw canu dim yn 'chwaneg. . 

O! faint, &c. 
Glan y Gors. J. Jones. 





Y FFORDD I FYNED YN 


WR BONEDDIG 
YN LLUNDAIN, 


Ar y dôn “ Poor Jach.” 


Pwy bynag sydd â'i fryd ar fyn'd yn wr boneddig, 
Ond i chwi drin y byd, chwi ewch ym mhen ychydig; 
Na phrisiwch byth mo'r draen o glywed neb yn achwyn, 
Rhowch y droed oreu 'mlaen, neu peidiwch byth â 
chychwyn. 
Fal de ral, &c. 


Os arian ar ryw ddydd fydd arnoch idd eu talu, 
Na fyddwch byth yn brudd,—ynfydrwydd yw gofalu ; 
Ac os bydd ambell rai yn chwennych myn'd yn hyfion, 
Nid arnoch chwi mae'r bai,—gwnewch olwg eithaf gwir- 
ion ! 
Fal de ral, &c. 


Os bydu rhyw ddyn tra ffol ag arno beth i chwithau, 

Canlynwch ar ei ol i'w ceisio hwyr a borau; 

A thyngwch wrtho fe, gan ffustio'r bwrdd â'ch dyrnau, 

“ Hang me, if yowll not pay, I'U speak to my aiiorney.” 
Fal de ral, &c. 


Ymdrwsiwch bob prydnown, 'run fath a phob coeg-ladron, 
Rhai'n sydd yn aml iawn yn gwisgo dillad duon ; 

Os holi ddaw ger bron, neu rywrai yn dal sylw, 
D'wedwch—“' F' ewythr Gruffydd John, yscweier, sydd 


wedi marw !” 
Fal de ral, &c, 











4 


' Ymfroliwch hanner awr eich bod yn bwyta'ch cinio, 

Lle 'roedd rhyw helynt mawr, a'r seigiau bron â'ch sigo; 

“How glorious I have dined with ihe Lord of our shire: 

I've swallowed so much wine, till my brains are all on fire. 
Fal de ral, &c. 


Ow! cofiwch chwareu'r pranc o ymledu ac ymchwyddo, 
A soniwch am y Banc, a phrynu a gwerthu eiddo: 
I'm up to all ihe Jews, which might be thoughi surprising ; 
O whai a glorious news! I see the siocks are rising. 

Fal de ral, &c. 


A chofiwch er mawrhâd, ymsiarad rai amserau 

Âm eich tŷ sydd yn y wlad, eich gwartheg a'ch ceffylau ; 

Your cellars full of wine, your rooms you neaily furnish— 

. Your girls are so divine—hang me if you don'i flourish. 
Fal de ral, &c. 


Os holir ambell dro o ba wlad y daethoch allan, 
O byddwch ddrwg eich co',—mi ddaethym yma'n fychan ; 
My father's humble cot is in the country altogether, 
His language I forgol before I learned another. 
Fal de ral, &c, 


Os ewch chwi'n fyr o wynt, bydd dirion i chwi dori: 
Rhowch ddeunaw yn y bunt, a chenwch JTob y derî; 
Os ewch i din y sach cyn myn'd i grafanc angeu, 
Ni bydd ond colled bach, a chwithau heb ddim yn 
dechreu. 
Fal de ral, &c., 


Os ewch ryw bryd mor dost a gorfod gadaw Llundain, 
Rhag crogi'ch corff. wrth bost, dewch adre'n ol drachefn ; 
Cewch groesaw gan eich mam, mewn bwth ym min y 
mynydd, 
A chwareu'r hen dôn gam, bob dydd â Dic Sion Dafydd. 
Fal de ral, &c. 


Glan y Gors. J. JonEs. 


